Ernst Reischenböck

Den **Ernst Reischenböck**, gebuer 1923 zu Linz, a gestuerwen den 13. Oktober 1973 an der Stad Lëtzebuerg, war e éisträichesche Moler a Graphiker.

## Säi Liewen
De Reischenböck huet op der Kunstgewerbeschule zu Linz beim Paul Ikrath studéiert. An den 1950er-Joren ass hie mam Auto queesch duerch Europa gefuer an huet seng Andréck a sengen Aarbechte festgehalen. D'Vuë vun de Stied huet hie gemenkerhand mat Uelegfaarf op Pabeier gezeechent. Vun 1965 un huet hie grouss Wandteppecher mat der Bitzmaschinn gemaacht, woubäi hien den Ëmgang mat dësem Geschier fir d'éischt huet misse léieren.

## Wierker (Auswiel)
Seng Wierker goufen ë.&nbsp;a. vum Lëtzebuerger Nationalmusée fir Geschicht a Konscht, vum Ueweréisträichesche Landesmusée, vum Lentos Kunstmuseum Linz gradewéi vum éisträichesche Ministère fir Konscht opkaaft. D*'Kunsthalle Artemons* zu Hellmonsödt huet och Wierker vum Reischenböck.

* Institut Héliar (1963). *Héliar Weilerbach*. Zeechnung op der Titelsäit vum Ernst Reischenböck 
* Jacoby, L., & Reischenböck, Ernst. (1963). *Luxemburg*. Klierf, A. Jacoby. Billerband fir de Millenaire vun der Stad Lëtzebuerg
* Jacoby, L., & Reischenböck, Ernst. (1963). *Der Grenzstein*. Lëtzebuerg, Ed. Saint-Paul. Mat 15 Zeechnunge vum Ernst Reischenböck
* 12 Glasfënsteren am Elisabetherinneklouschter zu Linz
* 4 × 3 Meter grousse Mosaik an der Kapell um Mutferter Kierfecht
* *Rote Dächer*, Mëschtechnik op Pabeier
* *Liebespaar* (1957), Mëschtechnik auf Kartong
* *Linz Nibelungenbrücke* (1968), Mëschtechnik auf Kartong
* *Ansicht von Linz – Hofgasse* (1923), Ueleg/Plack
* *Küssendes Paar*, Mëschtechnik/Pabeier
* *Frauendarstellungen* (1951), Mëschtechnik/Pabeier

## Literatur

* *[https://a-z.lu/primo-explore/fulldisplay?docid=DIGITOOL_ARTICLES1709239-MODSMD_ARTICLE4&context=L&vid=BIBNET&search_scope=All_content&tab=all_content&lang=fr_FR Ernst Reischenböck - Luxemburg Ölgemälde]* an: d'Lëtzeburger Land vum 18.Oktober 1957, Säit 1
*G. C., *[https://web.archive.org/web/20201009050537/http://www.eluxemburgensia.lu/BnlViewer/view/index.html?lang=fr#panel:pp|issue:1721868|article:DTL83 Bruno Reischenböck à Luxembourg]* an: d'Letzeburger Land vum 30. November 1962, Säit 2
*Igor A. Caruso, ''Ernst Reischenböck in Luxemburg - Ausstellung ab 9. Oktober in der Galerie Beffa'' an: d'Letzeburger Land vum 8. Oktober 1971, Säit 9
*Piré, *[https://a-z.lu/primo-explore/fulldisplay?docid=DIGITOOL_ARTICLES1743268-MODSMD_ARTICLE50&context=L&vid=BIBNET&search_scope=All_content&tab=all_content&lang=fr_FR Die Kunstpresse - Graphik aus England]* mat ë.&nbsp;a. enger Kritik iwwer de Reischenböck, an: d'Letzeburger Land vum 15. Oktober 1971
**Ernst Reischenböck, *[https://a-z.lu/primo-explore/fulldisplay?docid=DIGITOOL_ARTICLES1743132-MODSMD_ARTICLE15&context=L&vid=BIBNET&search_scope=All_content&tab=all_content&lang=fr_FR Brief an den Herausgeber - Ein «Kritiker» mit dem Pseudonym Piré]*, als Äntwert op dem Piré seng Kritik vum 15. Oktober, an: d'Letzeburger Land vum 22. Oktober 1971, Säit 2
*Piré, *[https://a-z.lu/primo-explore/fulldisplay?docid=DIGITOOL_ARTICLES1743118-MODSMD_ARTICLE42&context=L&vid=BIBNET&search_scope=All_content&tab=all_content&lang=fr_FR Ein «Maler» namens Reischenböck]* an: d'Letzeburger Land vum 29. Oktober 1971, Säit 10
**Ernst Reischenböck, *[https://a-z.lu/primo-explore/fulldisplay?docid=DIGITOOL_ARTICLES1743452-MODSMD_ARTICLE48&context=L&vid=BIBNET&search_scope=All_content&tab=all_content&lang=fr_FR Brief an den Herausgeber - Die «Ergüsse» des Piré],* als Äntwert op dem Piré seng Kritik vum 29. Oktober an: d'Letzeburger Land vum 10. Dezember 1971, Säit 9